Σιγισμούνδος Α΄ της Πολωνίας

Ο Σιγισμούνδος Α΄ ο Γηραιός (πολωνικα: Zygmunt I stary, λευκορωσικα:Жыгімонт I стары,  1 Ιανουαρίου 1467 - 1 Απριλίου 1548από τον Οίκο των Γιαγκελλόνων, ήταν βασιλιάς της Πολωνίας και ταυτόχρονα μεγάλος δούκας της Λιθουανίας (1506-1548).

Ήταν ο πέμπτος γιος του Καζίμιρ Δ΄ βασιλιά της Πολωνίας & μεγάλου δούκα της Λιθουανίας και της συζύγου του Ελισάβετ των Αψβούργων, κόρης του Αλβέρτου Β΄ δούκα της Αυστρίας και βασιλιά της Ουγγαρίας, Βοημίας & Γερμανίας.

Το 1492 απεβίωσε ο πατέρας του και τον διαδέχθηκαν οι μεγαλύτεροι αδελφοί του Ιωάννης Α΄ Αλβέρτος και Αλέξανδρος, που ήταν άτεκνοι, έτσι όταν ο τελευταίος απεβίωσε το 1506, τον διαδέχθηκε ο Σιγισμούνδος Α΄. 

Ο ίδιος απεβίωσε το 1548 και τον διαδέχθηκε ο γιος του Σιγισμούνδος Β΄ Αύγουστος.

Οικογένεια
Πρώτα νυμφεύτηκε το 1512 τη Βαρβάρα Ζαπόλυα, κόρη του Στεφάνου παλατινού κόμη (αντιπροσώπου του βασιλιά) της Ουγγαρίας και είχαν ένα επιζόν τέκνο:
 Χέντβιχ 1513-1573, παντρεύτηκε τον Ιωακείμ Β΄ Έκτωρ των Χοεντσόλερν εκλέκτορα του Βρανδεμβούργου.

Το 1515 απεβίωσε η Βαρβάρα και ο Σιγισμούνδος Α΄, έπειτα από δύο έτη, έκανε δεύτερο γάμο με τη Μπόνα Σφόρτσα, κόρη του Τζαν-Γκαλεάτσο δούκα του Μιλάνου. Μαζί είχαν τα εξής τέκνα:
 Ισαβέλλα 1519-1559, παντρεύτηκε τον Ιωάννη Ζαπόλυα βασιλιά της Ουγγαρίας. O Ιωάννης ήταν αδελφός της Βαρβάρας Ζαπόλυα.
 Σιγισμούνδος Β΄ Αύγουστος 1520-1572, βασιλιάς της Πολωνίας & μεγάλος δούκας της Λιθουανίας.
 Σοφία 1522-1575, παντρεύτηκε τον Ερρίκο Ε΄ των Γουέλφων δούκα του Μπράουνσβαϊγκ-Λύνεμπουργκ-Βόλφενμπυτελ.
 Άννα 1523-1596, βασίλισσα της Πολωνίας· παντρεύτηκε τον Στέφανο Μπάτορυ βοεβόδα, μετέπειτα πρίγκιπα, της Τρανσυλβανίας.
 Αικατερίνη 1526-1583, παντρεύτηκε τον Ιωάννη Γ΄ Βάσα βασιλιά της Σουηδίας.
 Βόιτσιεχ - Όλμπραχτ/Αλβέρτος 1527, απεβ. την ημέρα που γεννήθηκε.

Από την εκτός γάμου σχέση του με την Καταζύνα Τελνιτσάνκα είχαν τρία τέκνα:
 Ιωάννης 1499-1538, επίσκοπος του Βίλνιους και του Πόζναν.
 Ρεγκίνα 1500/01-1526, παντρεύτηκε τον Ιερώνυμο φον Ζαφράνιεκ διοικητή (starost) του Τέσεν.
 Κατερίνα 1503-πριν το 1548, παντρεύτηκε τον Γεώργιο Β΄ κόμη του Μονφόρ.

Οίκος των Γιαγκελλόνων
Βασιλείς της Πολωνίας
Μεγάλοι Δούκες της Λιθουανίας
Ενταφιασμοί στον Καθεδρικό Ναό της Κρακοβίας